CELEX: 32018R0122
Language: hu
Date: 2017-10-20 00:00:00
Title: A Bizottság (EU) 2018/122 felhatalmazáson alapuló rendelete (2017. október 20.) a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről szóló 1007/2011/EU európai parlamenti és tanácsi rendelet I., II., VI., VIII. és IX. mellékletének módosításáról (EGT-vonatkozású szöveg. )

26.1.2018   
            
            
               HU
            
            
               Az Európai Unió Hivatalos Lapja
            
            
               L 22/3
            
         A BIZOTTSÁG (EU) 2018/122 FELHATALMAZÁSON ALAPULÓ RENDELETE
   (2017. október 20.)
   a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről szóló 1007/2011/EU európai parlamenti és tanácsi rendelet I., II., VI., VIII. és IX. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről, valamint a 73/44/EGK tanácsi irányelv, és a 96/73/EK és a 2008/121/EK európai parlamenti és tanácsi irányelv hatályon kívül helyezéséről szóló, 2011. szeptember 27-i 1007/2011/EU európai parlamenti és tanácsi rendeletre (1) és különösen annak 21. cikkére,
   mivel:
   
               (1)
            
            
               Az 1007/2011/EU rendelet előírja, hogy a textiltermékeket címkével kell ellátni, amelyen fel kell tüntetni szálösszetételüket, és elemzés útján ellenőrizni kell, hogy a címkén feltüntetett jelölések megfelelnek-e a textiltermék tényleges összetételének.
            
         
               (2)
            
            
               Egy gyártó az 1007/2011/EU rendelet 6. cikkével összhangban kérelmet nyújtott be a Bizottsághoz a „poliakrilátnak” mint új textilszál-elnevezésnek a szóban forgó rendelet I. mellékletében foglalt jegyzékbe való felvételére. A kérelem olyan műszaki dokumentációt tartalmazott, amely megfelel az említett rendelet II. mellékletében előírt minimumkövetelményeknek.
            
         
               (3)
            
            
               Miután megvizsgálta az új textilszál-elnevezésre vonatkozó kérelmet, és nyilvános konzultációt folytatott az Europa honlapon, a Bizottság a tagállamok szakértőivel és az érdekelt felekkel egyeztetve arra a következtetésre jutott, hogy a textilszál-elnevezéseknek az 1007/2011/EU rendelet I. mellékletében foglalt jegyzékét ki kell egészíteni az új, „poliakrilát” textilszál-elnevezéssel.
            
         
               (4)
            
            
               A műszaki fejlődés figyelembevétele érdekében az 1007/2011/EU rendelet II. mellékletét módosítani kell, különösen az új textilszál-elnevezés javasolt meghatározása, valamint a javasolt azonosítási és mennyiségi meghatározási módszerek tekintetében.
            
         
               (5)
            
            
               Az 1007/2011/EU rendelet meghatározza azon textiltermékek jegyzékét, amelyek esetében elegendő az átfogó címkézés. A szóban forgó jegyzékben szerepelnek olyan varró-, stoppoló- és hímzőcérnák, amelyeket kis kiszerelésben, 1 grammos vagy annál kisebb nettó tömeggel hoznak kiskereskedelmi forgalomba. A műszaki fejlődés következtében azonban ezt az adott textilterméket már nem hozzák kiskereskedelmi forgalomba 1 grammos vagy annál kisebb nettó tömeggel. Ezért naprakésszé kell tenni azon textiltermékeknek a rendelet VI. mellékletében szereplő jegyzékét, amelyekre csak átfogó címkézési kötelezettség vonatkozik.
            
         
               (6)
            
            
               Annak érdekében, hogy a textilszálkeverékek mennyiségi elemzésére egységes módszereket lehessen alkalmazni, az 1007/2011/EU rendelet VIII. mellékletében meghatározott vizsgálati módszereket a „poliakrilát” szál felvételével módosítani kell. Ezen túlmenően az említett rendelet VIII. mellékletét ki kell egészíteni egy, a poliészter és más szálak szálkeverékeinek mennyiségi elemzésére szolgáló új vizsgálati módszerrel.
            
         
               (7)
            
            
               Az 1007/2011/EU rendelet megállapítja továbbá a textiltermékekben található szálak tömegének kiszámításához használt egyezményes nedvességtartalom-értékeket. Ennélfogva az említett rendelet IX. mellékletében szereplő jegyzéket ki kell egészíteni az egyezményes nedvességtartalom „poliakrilátra” vonatkozó értékével.
            
         
               (8)
            
            
               Az 1007/2011/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1007/2011/EU rendelet I., II., VI., VIII. és IX. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 272., 2011.10.18., 1. o.
   
   
      MELLÉKLET
      Az 1007/2011/EU rendelet I., II., VI., VIII. és IX. melléklete a következőképpen módosul:
      
                  1.
               
               
                  Az I. melléklet a következő 50. sorral egészül ki:
                  
                              „50.
                           
                           
                              poliakrilát
                           
                           
                              olyan, keresztkötéseket tartalmazó makromolekulák alkotta szál, amelyek a láncban 35 tömegszázalékot meghaladó arányban akrilát-csoportokat (savakat, könnyűfémsókat vagy észtereket) és kevesebb mint 10 tömegszázalékban akrilonitril-csoportokat, a keresztkötésben pedig akár 15 tömegszázalék nitrogént tartalmaznak”.
                           
                        
            
                  2.
               
               
                  A II. melléklet alábbi pontjai a következőképpen módosulnak:
                  
                              a)
                           
                           
                              a 2. és 3. pont helyébe a következő szöveg lép:
                              
                                          „2.
                                       
                                       
                                          A textilszál javasolt meghatározása:
                                          A javasolt meghatározásnak le kell írnia a szál összetételét. Az új textilszál meghatározásában szereplő jellemzőknek, például a rugalmasságnak, igazolhatónak kell lenniük szabványos vizsgálati módszerekkel, amelyeket a műszaki dokumentációban az elemzések kísérleti eredményeivel együtt meg kell adni.
                                       
                                    
                                          3.
                                       
                                       
                                          A textilszál azonosítása: kémiai képlet, eltérések a meglévő textilszálakhoz képest, FTIR-spektrum, valamint adott esetben olyan részletes adatok, mint az olvadáspont, a sűrűség, a törésmutató és az égési jellemzők.”;
                                       
                                    
                        
                              b)
                           
                           
                              az 5. pont helyébe a következő szöveg lép:
                              
                                          „5.
                                       
                                       
                                          Javasolt azonosítási és mennyiségi meghatározási módszerek, ezen belül kísérleti adatok:
                                          A kérelmező értékeli annak lehetőségét, hogy az e rendelet VIII. mellékletében felsorolt módszereket vagy az említett melléklet által bevezetett harmonizált szabványokat alkalmazzák a kereskedelemben várhatóan a leggyakrabban előforduló, az új textilszál és más textilszálak által alkotott keverékek elemzésére, és e módszerek közül legalább egyre javaslatot tesz. Azon módszerek és harmonizált szabványok tekintetében, amelyek esetében a textilszál oldhatatlan komponensnek tekinthető, a kérelmezőnek meg kell adnia az új textilszálra vonatkozó számításokban alkalmazandó, az új textilszál (elemzése során várhatóan fellépő) tömegveszteségére vonatkozó korrekciós tényezőknek megfelelő »d« tényezőket.
                                          Amennyiben az e rendeletben felsorolt módszerek nem megfelelők, a kérelmezőnek megfelelő indoklással kell szolgálnia, és javaslatot kell tennie egy vagy több új módszerre. A javasolt új módszerre vagy módszerekre vonatkozóan le kell írni az alkalmazási területet (beleértve a szálkeverékeket), az elvet (nevezetesen a vegyi eljárást és a lépéseket), a berendezést, a reagenst vagy reagenseket, a vizsgálati eljárást, az eredmények kiszámítását és megadását (beleértve a »d« tényezők értékét), valamint a pontosságot (az eredmények megbízhatósági tartományát).
                                          A kérelemnek tartalmaznia kell valamennyi kísérleti adatot, különösen a szál jellemzőire, valamint a javasolt azonosítási és mennyiségi meghatározási módszerekre vonatkozóan. A dokumentációban meg kell adni a módszerek pontosságára, stabilitására és megismételhetőségére vonatkozó adatokat.”;
                                       
                                    
                        
                              c)
                           
                           
                              a 7. pont helyébe a következő szöveg lép:
                              
                                          „7.
                                       
                                       
                                          Az új szál előállítási folyamatára és a fogyasztók szempontjából értékelt jelentőségére vonatkozó, a kérelmet alátámasztó kiegészítő információk:
                                          A műszaki dokumentációnak tartalmaznia kell legalább a gyártók számára, a gyártólétesítmények helyére, valamint az új szál vagy az abból előállított termékek várható piacra jutására vonatkozó információkat.”;
                                       
                                    
                        
                              d)
                           
                           
                              a szöveg a következő 8. ponttal egészül ki:
                              
                                          „8.
                                       
                                       
                                          A minták rendelkezésre állása:
                                          A gyártónak vagy a nevében eljáró személynek reprezentatív mintákat kell benyújtania a tiszta új textilszálból és a megfelelő textilszálkeverékekből, amelyeken ellenőrizni lehet a javasolt azonosítási és mennyiségi meghatározási módszerek pontosságát, stabilitását és megismételhetőségét. A Bizottság a gyártótól vagy a gyártó nevében eljáró személytől további mintákat kérhet az adott szálkeverékekből.”.
                                       
                                    
                        
            
                  3.
               
               
                  A VI. melléklet 18. pontja helyébe a következő szöveg lép:
                  
                              „18.
                           
                           
                              Kiskereskedelmi forgalomban értékesített varró-, foltozó- és hímzőcérnák”.
                           
                        
            
                  4.
               
               
                  A VIII. melléklet 2. fejezete a következőképpen módosul:
                  
                              a)
                           
                           
                              a IV. pontban az Összefoglaló táblázat a következő, 17. módszerre vonatkozó sorral egészül ki:
                              
                                          „17.
                                       
                                       
                                          Poliészter
                                       
                                       
                                          Meghatározott más szálak
                                       
                                       
                                          Triklór-ecetsav és kloroform”;
                                       
                                    
                        
                              b)
                           
                           
                              az 1. módszerről szóló rész a következőképpen módosul:
                              
                                          i.
                                       
                                       
                                          az 1. pont 2. alpontja helyébe a következő szöveg lép:
                                          
                                                      „2.
                                                   
                                                   
                                                      gyapjú (1), állati szőr (2 és 3), selyem (4), pamut (5), len (7), valódi kender (8), juta (9), manilakender (10), alfafű (11), kókuszrost (12), seprűzanót (13), rami (14), szizál (15), cupro (21), modál (22), fehérjeszál (23), viszkóz (25), akril (26), poliamid vagy nejlon (30), poliészter (35), polipropilén (37), elaszto-multiészter (45), elasztolefin (46), melamin (47), polipropilén/poliamid kétkomponensű szál (49) és poliakrilát (50).
                                                      Ez a módszer semmilyen körülmények között nem alkalmazható olyan acetátszálak esetében, amelyeknek a felületét deacetilezték.”;
                                                   
                                                
                                    
                                          ii.
                                       
                                       
                                          az 5. pont helyébe a következő szöveg lép:
                                          „5.   AZ EREDMÉNYEK KISZÁMÍTÁSA ÉS MEGADÁSA
                                          Az eredményeket az általános információkban meghatározottak szerint számítsuk ki. A »d« értéke 1,00, kivéve a melamin és a poliakrilát esetében, amelyeknél »d« = 1,01.”;
                                       
                                    
                        
                              c)
                           
                           
                              az 5. módszerről szóló rész 1. pontjának 2. alpontja helyébe a következő szöveg lép:
                              
                                          „2.
                                       
                                       
                                          triacetát (24), polipropilén (37), elasztolefin (46), melamin (47), polipropilén/poliamid kétkomponensű szál (49) és poliakrilát (50).”;
                                       
                                    
                        
                              d)
                           
                           
                              a 6. módszerről szóló rész 1. pontjának 2. alpontja helyébe a következő szöveg lép:
                              
                                          „2.
                                       
                                       
                                          gyapjú (1), állati szőr (2 és 3), selyem (4), pamut (5), cupro (21), modál (22), viszkóz (25), akril (26), poliamid vagy nejlon (30), poliészter (35), polipropilén (37), üvegszál (44), elaszto-multiészter (45), elasztolefin (46), melamin (47), polipropilén/poliamid kétkomponensű szál (49) és poliakrilát (50).
                                          Megjegyzés:
                                          Az olyan triacetátszálak, amelyeket részlegesen hidrolízishez vezető kikészítésnek vetettek alá, már nem teljes mértékben oldódnak ebben a reagensben. Ilyen esetekben a módszer nem alkalmazható.”;
                                       
                                    
                        
                              e)
                           
                           
                              a 8. módszerről szóló rész a következőképpen módosul:
                              
                                          i.
                                       
                                       
                                          az 1. pont 2. alpontja helyébe a következő szöveg lép:
                                          
                                                      „2.
                                                   
                                                   
                                                      gyapjú (1), állati szőr (2 és 3), selyem (4), pamut (5), cupro (21), modál (22), viszkóz (25), poliamid vagy nejlon (30), poliészter (35), polipropilén (37), elaszto-multiészter (45), elasztolefin (46), melamin (47), polipropilén/poliamid kétkomponensű szál (49) és poliakrilát (50).
                                                      A módszer egyaránt alkalmas előzetesen metallizált festékkel festett akrilok és egyes modakrilok esetében, ugyanakkor nem alkalmas olyan szálaknál, amelyeket krómos utánkezeléssel színeztek.”;
                                                   
                                                
                                    
                                          ii.
                                       
                                       
                                          az 5. pont helyébe a következő szöveg lép:
                                          „5.   AZ EREDMÉNYEK KISZÁMÍTÁSA ÉS MEGADÁSA
                                          Az eredményeket az általános információkban meghatározottak szerint számítsuk ki. A »d« értéke 1,00, kivéve a gyapjú, a pamut, a cupro, a modál, a poliészter, az elaszto-multiészter, a melamin és a poliakrilát esetében, amelyek tekintetében a »d« értéke 1,01.”;
                                       
                                    
                        
                              f)
                           
                           
                              a 9. módszerről szóló rész a következőképpen módosul:
                              
                                          i.
                                       
                                       
                                          az 1. pont 2. alpontja helyébe a következő szöveg lép:
                                          
                                                      „2.
                                                   
                                                   
                                                      gyapjú (1), állati szőr (2 és 3), selyem (4), pamut (5), cupro (21), modál (22), viszkóz (25), akril (26), poliamid vagy nejlon (30), poliészter (35), polipropilén (37), üvegszál (44), elaszto-multiészter (45), melamin (47), polipropilén/poliamid kétkomponensű szál (49) és poliakrilát (50).
                                                      Ha a keverék gyapjú- vagy selyemtartalma meghaladja a 25 %-ot, a 2. módszert kell alkalmazni.
                                                      Ha a keverék poliamid- vagy nejlontartalma meghaladja a 25 %-ot, a 4. módszert kell alkalmazni.”;
                                                   
                                                
                                    
                                          ii.
                                       
                                       
                                          az 5. pont helyébe a következő szöveg lép:
                                          „5.   AZ EREDMÉNYEK KISZÁMÍTÁSA ÉS MEGADÁSA
                                          Az eredményeket az általános információkban meghatározottak szerint számítsuk ki. A »d« értéke 1,00, kivéve a melamin és a poliakrilát esetében, amelyeknél »d« = 1,01.”;
                                       
                                    
                        
                              g)
                           
                           
                              a 13. módszerről szóló rész a következőképpen módosul:
                              
                                          i.
                                       
                                       
                                          az 1. pont 2. alpontja helyébe a következő szöveg lép:
                                          
                                                      „2.
                                                   
                                                   
                                                      gyapjú (1), állati szőr (2 és 3), selyem (4), pamut (5), acetát (19), cupro (21), modál (22), triacetát (24), viszkóz (25), akril (26), poliamid vagy nejlon (30), poliészter (35), üvegszál (44), elaszto-multiészter (45), melamin (47) és poliakrilát (50).”;
                                                   
                                                
                                    
                                          ii.
                                       
                                       
                                          az 5. pont helyébe a következő szöveg lép:
                                          „5.   AZ EREDMÉNYEK KISZÁMÍTÁSA ÉS MEGADÁSA
                                          Az eredményeket az általános információkban meghatározottak szerint számítsuk ki. A »d« értéke 1,00, kivéve a melamin és a poliakrilát esetében, amelyeknél »d« = 1,01.”;
                                       
                                    
                        
                              h)
                           
                           
                              a 15. módszerről szóló rész a következőképpen módosul:
                              
                                          i.
                                       
                                       
                                          az 1. pont 2. alpontja helyébe a következő szöveg lép:
                                          
                                                      „2.
                                                   
                                                   
                                                      gyapjú (1), állati szőr (2 és 3), selyem (4), pamut (5), cupro (21), modál (22), viszkóz (25), akril (26), poliamid vagy nejlon (30), üvegszál (44), melamin (47) és poliakrilát (50).
                                                      Ha modakril- vagy elasztánszálat találunk a keverékben, előzetes vizsgálatot kell végezni annak megállapítására, hogy a szál teljes mértékben oldódik-e a reagensben.
                                                      A polikloridszál-tartalmú keverékek elemzéséhez a 9. vagy a 14. módszer is alkalmazható.”;
                                                   
                                                
                                    
                                          ii.
                                       
                                       
                                          az 5. pont helyébe a következő szöveg lép:
                                          „5.   AZ EREDMÉNYEK KISZÁMÍTÁSA ÉS MEGADÁSA
                                          Az eredményeket az általános információkban meghatározottak szerint számítsuk ki. A »d« értéke 1,00, kivéve a poliakrilát esetében, amely tekintetében »d« = 1,02, a selyem és a melamin esetében, amelyek tekintetében »d« = 1,01, valamint az akril esetében, amely tekintetében »d« = 0,98.”;
                                       
                                    
                        
                              i)
                           
                           
                              a szöveg a következő módszerrel egészül ki:
                              „17. MÓDSZER
                              Poliészter és meghatározott más szálak
                              (Triklór-ecetsavas és kloroformos módszer)
                              1.   ALKALMAZÁSI TERÜLET
                              Ez a módszer, a nemszálasanyagok eltávolítása után, a következő szálakból álló kétkomponensű szálkeverékekhez alkalmazható:
                              
                                          1.
                                       
                                       
                                          poliészter (35)
                                          és
                                       
                                    
                                          2.
                                       
                                       
                                          poliakrilát (50)
                                       
                                    2.   ÁLTALÁNOS INFORMÁCIÓK
                              A poliészterből és poliakrilátból álló kétkomponensű szálkeverékek esetében az EN ISO 1833-25:2013 szabványban leírt alapelvet, készüléket és reagenst, vizsgálati eljárást, valamint eredménykiszámítási és -megadási módszert kell alkalmazni. A »d« értéke 1,01.”.
                           
                        
            
                  5.
               
               
                  A IX. melléklet a következő 50. bejegyzéssel egészül ki:
                  
                              „50.
                           
                           
                              Poliakrilát
                           
                           
                              30,00”.